O primer vuelo de Soyuz no tripulau estió lo 28 de noviembre de 1966. A primera misión Soyuz con tripulación, Soyuz 1, se lanzó o 23 d'abril de 1967 pero remató con un accident a causa d'una falla d'o paracayidas, matando a lo suyo cosmonauta Vladimir Komarov. Soyuz 3, lanzau o 26 d'octubre de 1968, se convirtió en a primera misión con tripulación exitosa d'o programa. O solo unatro vuelo que sufrió un accident fatal, Soyuz 11, mató a la suya tripulación de tres quan a gabina s'espresurizó prematurament chusto antes d'a redentrada. Istos estioron os solos humans dica a calendata que murioron por alto d'a linia de Kármán. Manimenos istas primeras catatumbas, Soyuz ye ampliament considerau o vehíclo de vuelo espacial humán mas seguro y rentable d'o mundo, establiu por a suya incomparable duración d'historia operativa.